
СОФИЯ 1000
Уважаеми г-н ИГНАТОВ, 
Обръщаме се към Вас по повод изказванията от страна на г-жа МИЛЕНА ДАМЯНОВА, заместник министър на образованието, във връзка със задължителното образование на 4-годишните деца, което Проектозаконът за предучилищно и училищно образование предвижда.

По-долу цитираме конкретно две от изказванията на министър Дамнова, които скандализираха нас, българските родители: 

1. "Няма как да научим децата ни да работят в екип, няма как да ги научим да работят проектно и няма как да ги научим да мислят критично, ако не им дадем възможност да общуват със своите връстници*" казва министър ДАМЯНОВА, във връзка с темата защо трябва да е задължително посещаването на детски градини от 4 годишна възраст.

Най-учтиво настояваме да получим от Вас отговор, в който да изясните дали Министерството на образованието, младежта и науката (МОМН) поддържа и застава зад посоченото по-горе изказване?
Счита ли МОМН, че болшенството родители, избрали различна форма на обучение и отглеждане на своите деца на 3 и 4 години, НЕ дават възможност на децата си да общуват с техни връстници?  Според Вас, взаимодействието между малки деца само в ясли и детски градини ли се осъществява? 

Да считаме ли, че според МОМН българските родители, незаписали невръстните си деца в ясла и детска градина не дават най-доброто за развитието и образованието на децата си, и не се грижат за социализацията им с други деца? 

2. Второто скандално изказване от страна на заместник министър ДАМЯНОВА е: "Няма как едно дете, стоейки вкъщи, да придобие умения и навици да живее с околните, да работи в екип, да развива критическо мислене, няма как да се социализира. От друга страна, е важно тези деца да се научат, че когато живееш в обществото, има правила, които трябва да се спазват. Това ще ги научи и на дисциплина."**
Категорично като родители, които се грижим и образоваме децата си не можем да се съгласим с подобни твърдения и безпочвени изказвания! 
Очакваме МОМН публично да изясни дали счита, че ЗДРАВАТА СЕМЕЙНА СРЕДА Е НЕПОДХОДЯЩА ЗА ОТГЛЕЖДАНЕ НА МАЛКИ ДЕЦА (НА ВЪЗРАСТ 3 И 4 ГОДИНИ), ПО ОТНОШЕНИЕ НА ТЕХНИТЕ УМЕНИЯ, ОБРАЗОВАНИЕ, НАВИЦИ ДА ЖИВЕЯТ С ОКОЛНИТЕ, УМЕНИЯТА ИМ ЗА РАБОТА В ЕКИП, КРИТИЧНОТО ИМ МИСЛЕНЕ И СОЦИАЛИЗАЦИЯ! СЕМЕЙНАТА СРЕДА НЕПОДХОДЯЩА ЛИ Е ЗА СЪЗДАВАНЕ НА ПРАВИЛА И ДИСЦИПЛИНА, СПОРЕД ВАС? 

Предполагаме, че Вие като представител на МОМН ще потвърдите резултатите от многобройни научни изследвания и практиката доказваща, че здравата семейна среда е най-подходяща за емоционалното и интелектуалното развитие на малкото дете, за неговата увереност при социализацията му, за пълното развитие на критичната му мисъл и за изграждането на ценности и правила у него. Надяваме се, че ще бъдете така любезни, да се извините на нас и на всички родители, които жертват времето и  кариерата си в даден етап от живота, за да осигурят и дадат най-доброто от себе си на своите деца!

Считаме че, Проектозаконът за предучилищното и училищното образование (чл. 8 ал.1, чл. 346 ал. 1, чл. 347 ал.1) нарушава и погазва родителските права, защитени в чл. 47 от Конституцията на РБ, и в редица международни споразумения. Всяко отнемане на правото на родителя да отглежда и възпитава своите деца, граничи с тоталитарен контрол, за какъвто няма място в страна, където демокрацията и човешките свободи се уважават. 
Напомняме, че горепосочените членове в ПЗПУО трябва спешно да отпаднат с цел съхраняването на българската нация и предотвратяването на погазването на изконни човешки права и свободи.

Оставаме в очакване на Вашия своевременен отговор, за което предварително благодарим.
Снежина Тренева

Виргиния Йорданова

Офелия Ковачка

Евгения Василева 

Родителите от Родителски комитет и др.

Адрес за обратна връзка: 
Евгения Василева
Дружба 2 бл. 215 вх. Г ап. 86
София 1582

* Вечерни новини, централна емисия на Нова телевизия 22.11.2012г. линк към репортажа: http://novanews.bg/news/view/2012/11/22/39776/родители-не-пускат-децата-си-на-предучилищна-още-на-4/?utm_source=index&utm_medium=link&utm_campaign=latest
** Цитат от ел. издание на вестник «Сега» 3.12.2012г. http://www.segabg.com/article.php?id=626905
